שנה לאחר מכן, בטורניר גביע אפריקה לאומות 2013, הבקיע טיוטה את שערו הראשון והיחיד במדי הנבחרת, שער בדקה ה-50 בהפסד 2-1 לנבחרת ניגריה בשלב רבע הגמר של הטורניר. שנה לאחר מכן שיחק טיוטה בכל שלושת משחקי שלב הבתים במונדיאל 2014, בו נבחרת חוף השנהב לא הצליחה להעפיל לשלב שמינית הגמר מבית שכלל גם את נבחרות קולומביה, יוון ויפן. ב-24 בינואר 2015 ערך טיוטה את הופעתו האחרונה בנבחרת, בתיקו 1-1 נגד נבחרת מאלי במסגרת שלב הבתים של גביע אפריקה לאומות 2015.